A Hard Day's Night (pjesma)

**A Hard Day's Night** je singl ploča i veliki hit Beatlesa, objavljen 1964., koji su po njihovom ustaljenom običaju potpisali kao autori Lennon i McCartney, iako je to bio samo Lennon.
## Uspjeh
Pjesma je bila naslovna tema njihovog prvog igranog istoimenog filma *[[A Hard Day's Night (film)|A Hard Day's Night]]*, kako su tad Beatlesi već postali #1 sastav, sve je pažljivo isplanirano, tako da bude istovremeno objavljen singl i album i to s obje strane Atlantika. Tako da je singl u augustu 1964. postao američki i britanski #1, na taj način su Beatlesi bili prvi kojima je to pošlo za rukom .

*A Hard Day's Night* bio je jedan u nizu njihovih ranih singlova koji je požnjeo ogroman uspjeh, a Americi pokazao da Beatlesi nisu sastav od jednog hita, i time potvrdio njihov status mega zvijezda.

## Nastanak pjesme
Inspirator naslova pjesme i istoimenog filma je Ringo Starr koji je tom luckastom sintagmom *Veče napornog dana*, - opisao njihov tadašnji život, kao neprekidno sviranje i snimanje tijekom cijelog dana sve do mrklog mraka. Pjesmu je komponirao Lennon doslovno u jedan dan, i to kao posljednju, i to kad su odlučili promijeniti naslov filma i albuma u *Hard Day's Night* umjesto dotadašnjeg radnog naslova - **Beatlemania**.

### Muzika i aranžman
*A Hard Day's Night* je vrlo melodiozna pjesma - u stilu Everly Brothersa, u to vrijeme vrlo popularnog američkog dueta, koji su upravo te godine odradili svoju drugu englesku turneju. Uspjehu pjesme pomoglo je i briljantno odsvirana solo dionica George Harrisona uz klavirsku podršku George Martina. Pjesma počinje glasno odsviranim gis akodrom na električnoj gitari od 12 žica model OS 360/12 FG Rickenbacker, u ono doba - pravo tehničko čudo, koji je Harrison nabavio u februaru 1964.
### Izvođači singla A Hard Day's Night
* John Lennon - pjevač (dvoglas), akustična gitara, ritam gitara
* Paul McCartney - pjevač (dvoglas), bas gitara
* George Harrison - solo gitara
* Ringo Starr - bubnjevi, bongo
* George Martin - klavir
### Stihovi
John Lennon je isto tako i autor stihova, on je zapravo opisao svoj tadašnji život, jer se upravo tad bio oženio sa Cynthiom Powell, pa su mu duge i česte turneje i sve druge obaveze pop stara teško padale.
### Snimanje
Beatlesi su pjesmu *A Hard Day's Night* snimili u Studiju 2 u legendarnoj EMI - jevoj zgradi u londonskom Abbey Roadu 16. aprila 1964. za svega tri sata, uz svog vjernog muzičkog producenta George Martina, za finalnu verziju odabrali su svoj deveti snimak.

## Ostale poznate izvedbe
Brojni muzičari snimili su svoje verzije te pjesme; Quincy Jones, Peggy Lee, Ella Fitzgerald, Chet Atkins, Billy Preston, Dionne Warwick, Otis Redding... a najveći uspjeh imale su izvedbe; Petera Sellersa (1965.) koja se popela na top 20 u Britaniji, zatim njemačkog punk sastava The Punkles na njihovom debi albumu 1998. i Billy Joela sa albuma *My Lives* iz 2005. 
* I sarajevski sastav Indexi snimio je vrlo brzo nakon Beatlesa 1966. svoju verziju, pod naslovom *Učini jednom bar*.

## Reference

## Vanjske veze
* The Beatles - "A Hard Day's Night" na portalu YouTube
* Stihovi pjesme na portalu Beatlefans 
* Alana W. Pollack: Notes on "A Hard Day's Night"